अन्ना के समर्थन में यूपी में व्यापारियों का बंद  
सामाजिक कार्यकर्ता अन्ना हजारे के समर्थन में उत्तर प्रदेश में शनिवार को व्यापारियों ने दुकानें बंद रखीं। शनिवार को अन्ना के अनशन का 12वां दिन है।
सामाजिक कार्यकर्ता अन्ना हजारे के समर्थन में उत्तर प्रदेश में शनिवार को व्यापारियों ने दुकानें बंद रखीं। शनिवार को अन्ना के अनशन का 12वां दिन है। राज्य स्तरीय व्यापारी संघ उत्तर प्रदेश उद्योग व्यापार प्रतिनिधि मंडल (यूपीयूवीपीएम) के बैनर तले दुकानदारों ने अपने व्यापारिक प्रतिष्ठान बंद रखे।  यूपीयूवीपीएम अध्यक्ष एसबी मिश्रा ने संवाददाताओं को बताया, लखनऊ, कानपुर, इलाहाबाद और अन्य प्रमुख शहरों में दोपहर दो बजे तक दुकानें बंद रखी जाएंगी जबकि लखीमपुर, सीतापुर और मणिपुर में दिनभर के लिए दुकानें बंद रहेंगी।  यहां अलीगंज, विकास नगर, जानकीपुरम, कल्याणपुर और खुर्रम नगर में जहां सुबह सात बजे ही दुकानें खुल जाती हैं, वहां वीरानी थी। व्यापारी इस तरह सांकेतिक विरोध-प्रदर्शन कर रहे हैं। शहर के कुछ पेट्रोल पम्प भी देर से खुले। उत्तर प्रदेश पेट्रोलियम ट्रेडर्स एसोसिएशन (यूपीपीटीए) सदस्य बीएन शुक्ला ने संवाददाताओं से कहा, अन्ना के साथ एकजुटता दिखाने के लिए ज्यादातर पेट्रोल पम्प एक घंटा देरी से खुले।